**Bernard Casoni** (s. 4. syyskuuta 1961 Cannes) on ranskalainen jalkapallovalmentaja ja entinen puolustaja.

Ura pelaajana
-------------

Casoni aloitti pelaajauransa kotikaupunkinsa ykkösseurassa AS Cannes'ssa 1970-luvulla. Uransa menestyksekkäimmät vuodet puolustajana urakoinut Casoni edusti Olympique de Marseillea. Hän todisti pelaajana seuran nousun ja tuhon 1990-luvun alussa. Casoni oli voittamassa liigamestaruuksia kausilla 1990–91 ja 1991–92 sekä Mestarien liigan voittoa keväällä 1993. Casoni oli myös todistamassa joukkueen putoamista pääsarjasta puheenjohtajaja Bernard Tapien sopupelisotkujen seurauksena ja paluuta kauden 1994–95 jälkeen. Hän lopetti uransa Marseillessa vuonna 1996.

### Saavutukset pelaajana

* Mestarien liiga: 1993
* Ranskan mestaruus (2): 1991, 1992
* Ligue 2:den voitto: 1995

Ura valmentajana
----------------

Casoni on urallaan valmentanut Ranskassa, Tunisiassa sekä Armeniassa. Casoni valmensi Armenian A-maajoukkuetta 2004–2005 mm. samassa MM-karsintalohkossa Suomen kanssa. Vuonna 2005 Casoni siirtyi korsikalaisseura SC Bastiaan peräsimeen. Hän luotsasi seuraa neljä vuotta Ligue 2:den keskikastissa. Kauden 2008/09 jälkeen yhteistyö seuran kanssa päättyi. 

Tammikuussa 2010 Casoni palasi valmennustehtäviin Nationalissa pelanneen Évian FC:n päävalmentajana.  Hän nosti seuran kauden päätteeksi ensimmäistä kertaa Ligue 2:een ja sai jatkaa tehtävissään. Ensimmäinen täysi kausi oli edellistäkin menestyksekkäämpi ja Évian varmisti historiansa ensimmäisen nousun Ligue 1:een kierros ennen kauden 2010/11 päätöstä.  Joulun jälkeen 2011 Casoni ilmoitti, ettei jatka Évianin päävalmentajana kauden 2011/12 jälkeen.  Seurajohto veti omat johtopäätöksensä Casonin ilmoituksesta ja erotti hänet 1. tammikuuta 2012. 

Heinäkuussa 2012 Casoni allekirjoitti kaksivuotisen sopimuksen tunisialaisseura Club Africainin kanssa.  Pesti päättyi potkuihin jo lokakuun alussa.  Joulukuun alussa Casoni palasi valmentajaksi kotimaahansa, kun Ligue 2:ssa sijalle 16 juuttunut AJ Auxerre palkkasi hänet nostamaan seuran pois putoamiskamppailusta.  Casoni onnistui tavoitteessaan hyvin ja hänen johdollaan Auxerre nousi sarjassa lopulta yhdeksänneksi. Kauteen 2013/14 joukkue lähti tavoittelemaan nousua takaisin Ligue 1:een, mutta tulokset jäivät odotuksia heikommiksi. Lopulta seurajohto erotti Casonin maaliskuun puolivälissä 2014, kun Auxerre majaili sarjassa sijalle 16 vain pisteen putoamisviivan yläpuolella. 

Heinäkuussa 2014 Casonista tuli Valenciennes'n päävalmentaja mutta helmikuussa 2015 hän sai tästä tehtävästä potkut. Kesä-elokuussa 2015 hän toimi unkarilaisen Videotonin päävalmentajana mutta sai alkukauden heikon menestyksen seurauksena nopeasti potkut.

Marraskuun alussa 2016 Casoni palasi valmennustehtäviin Ligue 1:ssä häntäpäähän vajonneen FC Lorientin peräsimessä. Casoni ei saanut Lorientin peliä kulkemaan juurikaan edeltäjäänsä paremmin, ja joukkue voitti hänen johdollaan vain kuusi liigaottelua. Heikkojen tulosten myötä Lorient joutui karsimaan sarjapaikastaan ja hävisi karsinnoissa ESTAC Troyes'lle yhteismaalein 2–1. Tappion myötä Lorientin 11-vuotinen taival pääsarjatasolla päättyi. Kauden jälkeen Casoni jätti tehtävänsä.

### Saavutukset valmentajana

* Ligue 2:n voitto: 2011
* Nationalin voitto: 2010
* UNFP:n vuoden valmentaja Ligue 2:ssa: 2011

Lähteet
-------

1. ↑  Casoni, c'est fini (Arkistoitu – Internet Archive)
2. ↑  Casoni entraîneur (officiel) (Arkistoitu – Internet Archive)
3. ↑  Evian gain promotion to Ligue 1 after defeating Stade Reims
4. ↑  Casoni va bien s'en aller (Arkistoitu – Internet Archive)
5. ↑  Evian: Bernard Casoni va être limogé
6. ↑  Casoni signe enfin
7. ↑  Casoni Limogé
8. ↑  Foot: Bernard Casoni, nouvel entraîneur d'Auxerre[vanhentunut linkki]
9. ↑  Casoni remercié
10. ↑  Casoni nouvel entraîneur (Arkistoitu – Internet Archive)
11. ↑
12. ↑
13. ↑
14. ↑  Officiel : Bernard Casoni nouvel entraineur du FC Lorient
15. ↑  TROYES PROMOTED TO LIGUE 1
16. ↑  CASONI ET LORIENT C’EST FINI

  


|  |  |  |
| --- | --- | --- |
| Edeltäjä:**Alex Dupont** | **UNFP:n Vuoden valmentaja Ligue 2:ssä**2011 | Seuraaja:**Frédéric Hantz** |

|  |  |  |
| --- | --- | --- |
| Edeltäjä:**Rolland Courbis** | **Olympique de Marseillen päävalmentaja**1999–2000 | Seuraaja:**Abel Braga** |

|  |  |  |
| --- | --- | --- |
| Edeltäjä:**Francois Ciccolini** | **SC Bastian päävalmentaja**2005–2009 | Seuraaja:**Philippe Anziani** |

|  |  |  |
| --- | --- | --- |
| Edeltäjä:**Patrick Liewig** | **Club Africainin päävalmentaja**7–10/2012 | Seuraaja:**Nabil Kouki** |

|  |  |  |
| --- | --- | --- |
| Edeltäjä:**Jean-Guy Wallemme** | **AJ Auxerren päävalmentaja**12/2012–3/2014 | Seuraaja:**Jean-Luc Vannuchi** |

|  |  |  |
| --- | --- | --- |
| Edeltäjä:**Ariël Jacobs** | **Valenciennes'n päävalmentaja**7/2014–2/2015 | Seuraaja:**David Le Frapper** |

|  |  |  |
| --- | --- | --- |
| Edeltäjä:**Sylvain Ripoll** | **FC Lorientin päävalmentaja**11/2016–2017 | Seuraaja:**Mickaël Landreau** |